I 1930'erne begyndte man at benytte vandflyvere til og fra Florø. I 1950'erne kom de første idéer og planer for en landbaseret lufthavn. Opførslen af den første terminalbygning startede i 1956, men blev stoppet inden færdiggørelsen på grund af Twin Otter flyet endnu ikke kunne flyve om vinteren. Stortinget besluttede i 1969 at færdiggøre lufthavnen og den 28. juli 1971 kunne den åbne som den eneste i Sogn og Fjordane. Helipaden blev indviet i 1994. I 2000 udvidede man landingsbanen med 400 meter til de nuværende 1300 meter. Widerøe fløj regelmæssig rutetrafik fra lufthavnens åbning og indtil 2000 hvor Coast Air vandt den offentlige licitation over ruterne. I 2003 vandt Danish Air Transport buddet på ruterne til Oslo og Bergen, og har siden fløjet dem med offentlig støtte.